UZNESENIE VLÁDY SLOVENSKEJ REPUBLIKY
č. 
z 

k návrhu na uzavretie Bezpečnostnej dohody medzi vládou Slovenskej republiky a vládou Nórskeho kráľovstva

Číslo materiálu:

Predkladateľ: riaditeľ Národného bezpečnostného úradu
–––––––––––––––––––––––––––––––––––––––––––––––––––––––––––––––––––-

Vláda

A. 	súhlasí

A.1 		s uzavretím Bezpečnostnej dohody medzi vládou Slovenskej republiky a vládou Nórskeho kráľovstva (ďalej len „dohoda“) podľa predloženého návrhu

A.2  	s tým, že jej dohoda nebude po podpise znovu predložená

B. 	splnomocňuje

riaditeľa Národného bezpečnostného úradu 
a ako alternátov 
ministra zahraničných vecí 
alebo
mimoriadneho a splnomocneného veľvyslanca SR v Nórskom kráľovstve

B.1	na podpis dohody

C. 	ukladá

riaditeľovi Národného bezpečnostného úradu

C.1 	po podpise dohody požiadať ministra zahraničných vecí, aby vykonal opatrenia spojené s nadobudnutím jej platnosti 

C.2 	po doručení neskoršej nóty, ktorou sa zmluvné strany navzájom informujú o tom, že boli splnené podmienky ustanovené vnútroštátnymi právnymi predpismi na nadobudnutie platnosti tejto dohody, požiadať ministra zahraničných vecí, aby zabezpečil uverejnenie oznámenia o uzavretí dohody v Zbierke zákonov SR

C.3 	zabezpečiť vykonávanie dohody po nadobudnutí jej platnosti

Vykonajú:

minister zahraničných vecí
riaditeľ Národného bezpečnostného úradu